Romantjuk hørte derfor til i favoritfeltet i både 800 m og 1500 m fri ved [[Sommer-OL 2020|OL 2020]] i [[Tokyo]] (afholdt i 2021), og på 800 m fik han bedste tid i kvalifikationen, mens italieneren [[Gregorio Paltrinieri]] førte i det meste af finalen, inden amerikaneren [[Robert Finke]] satte en formidabel spurt ind til sidst og vandt en overraskende guldmedalje foran Paltrieri, mens Romantjuk fik bronze.<ref>{{kilde | url = http://www.olympedia.org/results/19000047 | titel = 800 metres Freestyle, Men | udgiver = olympedia.org | hentet = {{dato|10-2-2022}} }}</ref> På 1500 m satte han ligeledes bedste tid i kvalifikationen, mens det var tyske [[Florian Wellbrock]], der førte det meste af finaleløbet foran Romantjuk, men også her kom Finke med en stærk slutspurt og sikrede sig guldet, mere end et sekund foran Romantjuk, der fik sølv, mens Wellbrock fik bronze.<ref>{{kilde | url = http://www.olympedia.org/results/19000054 | titel = 1,500 metres Freestyle, Men | udgiver = olympedia.org | hentet = {{dato|10-2-2022}} }}</ref>
Levende_personer Sport